Pisica Louis din Berlin reclamă furtul dintr-un afiș electoral din Suceava / Un fost prefect care candidează la Primăria Suceava e acuzat că a furat o poză de pe internet
Constantin Harasim, fost subprefect și prefect al județului Suceava, actual candidat la funcția de primar al municipiului reședință de județ din partea PUSL s-a fotografiat alături de o pisică în afișul electoral.
Despre acest lucru G4Media a scris în cadrul seriei de articole ”sarea și piperul campaniei electorale”, însă acum adevăratul proprietar al pisicii care apare în afișul electoral a semnalat furtul pe pagina sa de socializare.
Ineditul afiș din Suceava a fost semnalat de jurnalistul local Sandrinio Neagu, pe blogul său.
”Constantin Harasim apare în afișul cu care vrea să îi convingă pe suceveni să îl voteze alături de un motan cu bască și fular. Presupun că e motan, de vreme ce sloganul lui nea Titi este următorul: ”PUSL, eu și Oscar vom câștiga!”. Dacă prin absurd nea Titi va câștiga funcția de primar, oare își va aduce motanul la serviciu?”, se întreabă jurnalistul.
Se pare însă că în realitate Oscar e de fapt Louis, o pisică ce deține contruri pe toate rețelele de socializare și un website.
”Un urmăritor din România tocmai ne-a trimis acest afiș electoral dintr-un oraș cu numele Suceava. Nu ne-a cerut să folosească fotografia și îl numește pe Louis „Oscar”, spunându-le oamenilor că Louis (împreună cu el) vor fi cei mai buni noi primari ai orașului”, se precizează pe pagina sa Facebook a lui Louis.
Pisica Louise este din Berlin Germania, confost site-ului personal.
Harasim a fost subprefect al județului iar între aprilie 2015 și martie 2017 a fost prefect.
Conform presei locale, Harasim a absolvit înainte de 1989 cursurile unei facultăţi de subingineri, specializarea construcţii hidrotehnice, iar la 46 de ani, în perioada 2000-2004, pe când era şi comisar la Garda de Mediu Suceava, şi-a completat studiile în construcţii hidrotehnice şi a devenit inginer, la cursuri de zi.
A obținut și un master în protecţia mediului, tot la zi, urmat în perioada 2006-2008.
A fost consilier la Agenţia de Protecţia Mediului şi ulterior comisar la Garda de Mediu.
Pentru postul de primar al municipiului Suceava candidează 6 persoane.
PSD – RÎMBU VASILE
AUR – AXINTE CĂTĂLIN
PNL – HARŞOVSCHI LUCIAN
PUSL – HARASIM CONSTANTIN
SOS – NEŞCULESCU ANDREI-IONUŢ
ADU – ANDRONACHE MARIAN
Independent – MUNTEANU TEODORA
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank